SKRIVEVEILEDNING TIL UTFYLLING AV ENGELSKSPRÅKLIG MASTERMAL

Det som står i venstre spalte i parentes, vil ikke synes på skjermen. Derfor er det ikke oversatt. 

UiO følger britisk-engelsk rettskrivning. Terminologi: 
http://www.admin.uio.no/prosjekter/kost/veiledninger/engelsk-terminologiliste.html
	(Programnavn)
	Navnet på masterprogrammet

	(Programtype)
	Hvilket av følgende:  

· 2-year Master’s Degree
· 1.5-year Master’s Degree
· 1-year/12-month Master’s Degree 

	(Faktaboks)
	· Duration
(skriv inn antall år/måneder programmet varer) 
· ECTS credits 
(skriv inn totalt antall studiepoeng som studiet utgjør, i tall, ikke bokstaver)

· Thesis 
(hvor mange studiepoeng utgjør oppgaven, i tall. Dersom det er mulig å velge mellom kort og lang oppgave, angis dette slik: ”30/60”

· Her kommer automatisk teksten: ”See ”How to Apply?” below”. Du skal ikke skrive inn noen annen informasjon på dette punktet.

	Disciplines
	Studieretninger – dersom studieprogrammet har studieretninger, skal du sette opp en liste over studieretningene. Eks: 

· Marine Biology

· Ecology

· Evolution and Biodiversity

· Toxicology

· Environmental Biology

	(Ingress)
	Ingress

· Her skal du skrive ingressen til studieprogrammets forside.

· Teksten skal være på maksimalt 200 tegn med mellomrom. 

· Teksten skal forklare hva dette studiet handler om. 

· På masternivå kan du forutsette at det faglige innholdet er mer interessant for målgruppen, og du bør derfor vektlegge faglig innhold.

· Eksempel på ingress fra bachelorstudiet i filosofi:” Filosofifaget utfordrer dine evner til klarhet, presisjon og analyse. Du kan velge mellom fordypning i etikk, filosofihistorie, språk og bevissthet eller vitenskapsfilosofi”

	Short Description of the Programme
	Kort om studieprogrammet

· I denne teksten skal du skrive en overordnet presentasjon av studieprogrammet. Denne teksten kan stå på egne ben, og er ofte den første teksten leseren møter. 

· Det kan være en fordel å skrive denne teksten til slutt, etter at du har skrevet de andre tekstene om dette masterstudiet. 

· Teksten skal være på maksimalt 1500 tegn med mellomrom

· Teksten skal være appellativ og vekke interesse hos leseren, men samtidig gi konkret og faglig informasjon om hva studieprogrammet handler om. 

· Teksten skal være en oppsummering/et sammendrag om for eksempel: 

· Hvilke muligheter gir studiet? (jobbmuligheter)
· Eksempler på faglige problemstillinger i studiet? 

· Eventuelt fortelle om studieretningene

· Hvilke utenlandsavtaler er spesielt for dette studiet? Si noe om det som er vesentlig, f.eks. hvis det er et “sandwich-program” med feltarbeid i utlandet.

· Her skal du også tydeliggjøre den faglige spisskompetansen. 

· Hvilke forskningsmiljøer fins? 

· Hvilke faglige problemstillinger tas opp i forskningsmiljøene?

· Trekk gjerne fram profilerte personer i fagmiljøet. 

· Trekk fram eventuelle samarbeidspartnere på forskningsnivå (interne og eksterne, f.eks. NUFU og Norad), kjente publikasjoner, utmerkelser (SFF, Marie Curie etc.)  m.m. 

· Er det mulig med ekstern veiledning? Hvor i så fall? Eller kan studenten få tilgang til andre eksterne ressurser?

· Dersom det er faglige eksempler som trenger visualisering (f.eks. eng. språklig informasjon på andre nettsider), kan det være lenker til visualiseringen. 

· Kommer i teknisk veiledning: Informasjon om hvordan lenke til digitalt bibliotek for miljøer som bruker denne tjenesten. 



	How to Apply?
	Hvordan søke på dette studiet?

1.    Opptaksprosedyre

Her vil det først komme en sentral fellestekst med frister og opptaksprosedyrer for de forskjellige gruppene (kvote, andre utenlandske)

Du/dere skriver her informasjon om søknadsfrister og opptaksprosedyrer for norske/nordiske og bosatte (utenlandske statsborgere med permanent oppholdstillatelse).
2.     Spesielle krav

· Følgende tekster kommer automatisk inn: 
a. The Master's Degree is based on a successfully completed Bachelor's Degree of at least 3 years' duration beyond the minimum requirements for matriculation at a Norwegian institution of higher education..
b. Information about English Language Proficiency Requirements. (med peker til egen sentral side om engelskspråkkrav)
· Hvis dette masterstudiet har bestemte krav eller anbefalinger til forkunnskaper eller faglig fordypning, skriver du det her. (Husk at det er for søkere med utenlandsk bakgrunn.)
· Hvis det er en erfaringsbasert mastergrad, må det presiseres hva som er relevant yrkespraksis og hvor omfattende praksisen skal være. 

3. Innpassing

Her kan du skrive om innpassing av studenter med ekstern utdanning (innland/utland) hvis dette kan være aktuelt. 

· Hvilke generelle regler gjelder? 

· Hvor skal man henvende seg ved en ev. søknad?

· Hva skal søknaden inneholde?

	Objective
	Hva lærer du?

Her skal du fortelle om (totalt maksimalt 1000 tegn med mellomrom): 

· Læringsmål for masterstudiet. 

· Hvilken kompetanse (kunnskap og ferdigheter) får du? 

· Hva skiller denne kompetansen fra den du får gjennom bachelorstudiet?

· Trekk fram både faglig kompetanse og annen kompetanse (metode, analytisk tenking osv.). 

· Som en del av læringsmål for masterstudiet skal du også fortelle om: 


· Læringsmål i masteroppgaven

· Hva lærer du gjennom masteroppgaven?

· Hvilken kunnskap og hvilke ferdigheter tilegner du deg gjennom arbeidet med oppgaven – både faglig og ikke-faglig? 

· Fortelle at det å skrive en masteroppgave innebærer:

· å jobbe selvstendig med en større oppgave 

· å velge et område å fordype deg innenfor

· lærer også mye av selve prosessen 

· skriveteknikk – språk (engelsk) og strukturering av vitenskapelig tekst

· Hvilke faglige fordypningsområder kan du velge blant i oppgaven?

· Under Oppbygning og gjennomføring skal du skrive om oppgavens plass i studiet.



	Structure and Accomplishment 
	Oppbygging og gjennomføring

Her skal du fortelle om:

1. masterstudiets oppbygning, og 

2. hvordan masterstudiet gjennomføres. 

1. Masterstudiets oppbygning. Teksten skal være løpende og skal ta for seg følgende (rekkefølgen velger du selv):

· Obligatoriske emner i studiet

· Valgfrie emner i studiet

· Når er det eventuelt praksisperioder i studiet?

· Ulike emner avhengig av faglig spesialisering? 

· Hvis det er studieretninger i studiet: Når i studiet må du velge studieretning?

· Informasjon om masteroppgavens størrelse (er det valgmuligheter?) og oppgavens plass i studiet 

· Du skal også lage en tabell for å illustrere hovedstrukturen i studiet (se eksempel  sist i dette dokumentet*)

· Det er ikke meningen at tabellen i detalj skal illustrere alle valgmuligheter. 

· Tabellen er ikke ment å skulle stå på egne ben, men være en støtte til teksten.

· Hvis det er mange ulike studieveier på masterstudiet, kan du lage flere tabeller. Husk i så fall å merke hver tabell tydelig med egen overskrift som forteller hva de ulike tabellene illustrerer. 

2. Hvordan masterstudiet gjennomføres: 
· Hvilke undervisningsformer er det i masterstudiet? Her skal du fortelle overordnet om dette – det spesifikke beskrives under hver emnebeskrivelse (praksis, laboratoriearbeid, feltarbeid, forelesninger, gruppeundervisning). 

· Hvilke vurderingsformer er det i masterstudiet? Her skal du fortelle overordnet om dette – det spesifikke beskrives under hver emnebeskrivelse (mappeevaluering, skoleeksamen, praksiseksamen). 

· Dersom studiet er spesielt tilrettelagt for videreutdanning, forteller du om det her. Aktuell informasjon: 

· Mulighet for redusert progresjon?

· Obligatorisk undervisning?

· Undervisningstid på kveldstid/helger?

Dersom studieprogrammet har flere mulige gjennomføringsvarianter kan du beskrive hver enkelt av disse, og også lage en tabell for hver variant. Det må i så fall komme tydelig fram at dette er varianter av hovedstrukturen. Det er viktig at de ekstra tabellene får overskrifter som tydelig viser hva de illustrerer. Tilsvarende må du ha overskrifter også for de tekstlige forklaringer av varianter av studiet. 



	Study Periods Abroad
	Utenlandsopphold
Følgende fellestekst kommer automatisk inn her:

Parts of the Master’s Degree Programme may be carried out abroad.. Some students will do field work abroad, others will take courses at a partner institution.  Please contact the programme administration for further details about the possibilities of a period abroad.

Etter denne teksten kan du ev. sette inn en egen tekst om spesielle avtaler eller muligheter for studier i utlandet som finnes på dette programmet.

	Career Opportunities
	Veien videre (vær generell med tanke på at det er utenlandske søkere) 
Her skal du skrive om to ting: 

1. Jobbmuligheter

2. Muligheter for forskerkarriere

1. Tekst om jobbmuligheter. 

· Teksten skal være på inntil 800 tegn. 

· Du skal svare på spørsmål som: 

a. Hva kan du bli? 

b. På hvilke arbeidsplasser kan du finne jobb etter masterstudiet? Hvilken kunnskap og hvilke ferdigheter får du som er viktig for arbeidslivet?

c. Legg vekt på det som skiller jobbmuligheter med en mastergrad i forhold til bachelorstudiet. 

2. Muligheter for forskerkarriere. 

Her kan du enten bruke følgende standardtekst:

The degree may be a qualification for doctoral studies if all formal criteria are met. Please note that students without adequate funding will not be admitted to doctoral studies
og/eller si noe spesielt om hvilke ph.d.-studier denne mastergraden kvalifiserer for. 

	Contact Information


	· (Hvilken enhet kontaktes for nærmere informasjon om mastergraden?)

· (url til hjemmesiden til enheten man ev. skal kontakte – hvis nåværende engelskspråklige sider skal benyttes. Hvis ikke, venter man med dette punktet)

· Street address:

· Postal address:

· e-mail: (helst ikke en personlig e-postadr.)

· Phone:

· Fax:

